Školský vzdelávací program
CHÉMIA 
Vzdelávacia oblasť: Človek a príroda 
Vyučovací predmet: Chémia 
Ročník: 7. – 9. ročník (nižšie stredné vzdelávanie – ISCED 2)
Časová dotácia: 2 hodiny týždenne, spolu cca 66 vyučovacích hodín ročne
Školský rok: 2026/2027
Vypracované v súlade so štátnym vzdelávacím štandardom pre predmet Telesná a športová výchova – nižšie stredné vzdelávanie (Štátny pedagogický ústav) a s Dodatkom č. 17 k štátnym vzdelávacím programom (MŠVVaM SR, č. 2026/10555:2-A3610, účinnosť od 1. 3. 2026), ktorým sa do prierezových tém dopĺňa AI gramotnosť.
Charakteristika predmetu
Vyučovací predmet chémia má bádateľský a činnostný charakter, to znamená, že žiaci vlastnou činnosťou objavujú vlastnosti látok, zákonitosti ich správania a vzájomného pôsobenia. Obsah vychádza zo situácií, javov a činností, ktoré majú chemickú podstatu, sú blízke žiakovi a sú dôležité v živote každého človeka. Tvoria ho nielen chemické poznatky, ale aj činnosti, ktoré vyúsťujú do zvládnutia viacerých prvkov vedeckej činnosti, z ktorých najdôležitejší je experiment. Vykonávaním vlastných „vedeckých“ činností si žiaci osvojujú dôležité spôsobilosti, predovšetkým spôsobilosť objektívne a spoľahlivo pozorovať a opísať pozorované. Žiaci merajú, zaznamenávajú, triedia, analyzujú a interpretujú získané údaje, vytvárajú a overujú predpoklady a tvoria závery.  
Materiálno-technické podmienky: Škola nedisponuje učebňou chémie ani priestorom pre kabinetnú zbierku.
Ciele predmetu
Vzdelávacia oblasť Človek a príroda sa prioritne zameriava na rozvíjanie prírodovednej gramotnosti, ktorá je súčasťou základného vzdelania. Hlavným cieľom vzdelávania v oblasti prírodných vied je hlbšie pochopenie prírodných procesov, k čomu sa dospeje prostredníctvom cielených žiackych činností, v ktorých dominujú bádateľské aktivity. Pre všetky prírodovedné predmety je spoločným cieľom a úlohou budovanie spôsobilostí pre vedeckú prácu, a to najmä spôsobilosti pozorovania, vnímania časových a priestorových vzťahov medzi objektmi a javmi, klasifikácie, merania a predvídania. 
Dôležité je hľadanie zákonitých súvislostí medzi pozorovanými vlastnosťami prírodných objektov a javov, ktoré nás obklopujú v každodennom živote a porozumenie ich podstate, čo si vyžaduje interdisciplinárny prístup, a preto aj úzku spoluprácu medzi predmetmi fyzika, chémia, biológia, geografia, ale aj matematika. Okrem rozvíjania pozitívneho vzťahu k prírodným vedám sú prírodovedné poznatky interpretované aj ako neoddeliteľná a nezastupiteľná súčasť kultúry.  
Žiaci 
· sa zoznámia so základnými poznatkami o látkach dôležitých pre život, 
· porozumejú chemickým javom a procesom,
· používajú odbornú terminológiu na opísanie chemických javov a procesov, 
· rozumejú pokynom na realizáciu praktických činností a dokážu ich podľa návodu uskutočniť, 
· plánujú a realizujú pozorovania, merania a experimenty, 
· spracúvajú a vyhodnocujú údaje získané pri pozorovaní, meraní a experimentovaní, 
· získavajú manuálne zručnosti, intelektové a sociálne spôsobilosti pri realizácii žiackych experimentov, 
· osvojujú si a uplatňujú zásady bezpečnej práce s látkami, 
· vyhľadávajú v dostupných zdrojoch poznatky o použití rôznych látok v priemysle, poľnohospodárstve a v živote z hľadiska významu pre človeka, vplyvu na životné prostredie a ľudské zdravie, 
· využívajú poznatky a skúsenosti získané v predmete chémia pri ochrane zdravia a životného prostredia. 

Ďalšie ciele 
Identifikácia a správne používanie pojmov - žiak vie správne používať základné pojmy a identifikovať ich v reálnych situáciách. Pritom nie je vhodné iba mechanické odrecitovanie definícií. Vedomosť týchto pojmov žiak dokáže tým, že rozumie textu, v ktorom sa vyskytujú a že ich aktívne používa v správnom kontexte. 
Kvalitatívny popis objektov, systémov a javov a ich klasifikácia – žiak vie popísať a poprípade načrtnúť objekt, systém alebo jav, ktorý pozoruje podľa skutočnosti, modelu alebo nákresu vie popísať stavbu systému, vie nájsť spoločné a rozdielne vlastnosti látok, predmetov alebo javov (napríklad uviesť hlavné rozdiely medzi kovmi a nekovmi). 
Vysvetlenie javov – žiak vie vysvetliť niektoré javy pomocou známych zákonov alebo pomocou jednoduchších javov 
Predvídanie javov a určovanie kauzálnych súvislostí – žiak vie v jednoduchých prípadoch predpovedať, čo sa v určitej situácii stane, rozhodnúť, či za určitých okolností je daný jav možný alebo nie (napríklad určiť faktory, ktoré ovplyvňujú rýchlosť chemickej reakcie). 
Pozorovanie, experimentovanie, meranie a odhady – žiak vie zrealizovať jednoduchý experiment podľa návodu, navrhnúť a zrealizovať jednoduchý experiment, ktorý simuluje určitý jav, alebo dáva odpoveď na určitú otázku. Do tejto skupiny patria predovšetkým merania a odhady veľkosti niektorých veličín, zhromažďovanie a vhodné usporiadanie údajov (napríklad zistiť, či roztok je kyslý, zásaditý alebo neutrálny). 
Kvantitatívny popis – žiak vie vypočítať niektoré veličiny z iných. Vie v jednoduchých prípadoch porovnať dve veličiny rovnakého druhu, určiť ako sa určitá veličina mení. Vie určiť hodnotu niektorých veličín z grafu alebo z tabuľky alebo naopak. 
Aplikácia vedomostí – žiak vie opísať niektoré prírodné alebo umelé systémy a v jednoduchších prípadoch opísať aj princíp ich fungovania. Vie uviesť príklady aplikácie určitých prírodných javov, rozhodnúť, kedy je daný jav výhodný a kedy nevýhodný. Vie posúdiť dôsledky určitých javov alebo ľudskej činnosti z ekologického, ekonomického alebo zdravotného hľadiska (napr. vysvetliť škodlivé účinky používania chloridu sodného k zimnému posypu ciest). 
Ciele učebného predmetu  sú zamerané na rozvíjanie prírodovednej gramotnosti, čo predstavuje:
· Vytvoriť pozitívny vzťah k učebnému predmetu chémia.
· Poznať vybraný okruh anorganických a organických látok, ich význam a použitie v každodennom živote.
· Získať prehľad o obsahu základných chemických pojmov, ktoré charakterizujú látky a vlastnosti chemických látok a chemické reakcie.
· Naučiť sa základy chemických výpočtov (zloženie roztokov), vedieť porovnať dve veličiny rovnakého druhu, určiť hodnotu veličín z grafu a z tabuľky alebo naopak.
· Osvojiť si základné činnosti súvisiace s pozorovaním a pokusom a zároveň získať zodpovedný vzťah k plneniu pracovných povinností a dodržiavaniu pravidiel bezpečnej práce.
· Vedieť uplatniť logicko-myšlienkové a senzomotorické operácie aj v iných učebných predmetoch a v každodennej praxi.
· Porozumieť odborným textom na primeranej úrovni a vedieť aplikovať získané poznatky pri riešení konkrétnych úloh.
· Schopnosť samostatne získavať potrebné informácie súvisiace s chemickou problematikou z rôznych informačných zdrojov.  
Učivo je štruktúrované podľa jednotlivých tematických celkov. Je to základ vymedzeného učebného obsahu. Učebný obsah je modifikovaný v rámci školského vzdelávacieho programu podľa jednotlivých ročníkov.

Prierezové témy a AI gramotnosť
Na základe Dodatku č. 17 k štátnym vzdelávacím programom (MŠVVaM SR, účinnosť od 1. 3. 2026) sa do prierezových tém dopĺňa AI gramotnosť (AIG). 
AI gramotnosť (AIG) sa v predmete chémia rozvíja integráciou do tematických celkov Látky a ich vlastnosti, Chemické reakcie, Chemické zlúčeniny, Zloženie látok, Chemické výpočty, Organické látky v bežnom živote a Organické látky v živých organizmoch.. Žiaci využívajú digitálne nástroje a generatívnu umelú inteligenciu primerane veku pri vyhľadávaní, spracovaní a interpretácii chemických informácií, pri riešení problémových a aplikačných úloh a pri objasňovaní chemických javov. Sú vedení ku kritickému posudzovaniu správnosti, dôveryhodnosti a relevantnosti výstupov umelej inteligencie, k overovaniu informácií z viacerých zdrojov a k identifikácii nepresností a obmedzení AI. Súčasťou rozvoja AI gramotnosti je aj podpora bezpečného, zodpovedného a etického využívania digitálnych technológií pri učení a zachovanie významu vlastného pozorovania, experimentovania, tvorivého a kritického myslenia.
Použité skratky prierezových tém: OSR – Osobnostný a sociálny rozvoj, OZO – Ochrana života a zdravia, ENV – Environmentálna výchova, MDV – Mediálna výchova, AIG – AI gramotnosť.

Stratégia vyučovania
Pri  voľbe vyučovacích metód a foriem prihliada učiteľ na usporiadanie obsahu vyučovania, vlastné činnosti a činnosti žiakov zacielené na dosiahnutie stanovených cieľov a kľúčových kompetencií žiakov. 
Voľba metód závisí od obsahu učiva, cieľov vyučovacej hodiny, vekových a iných osobitostí žiakova materiálneho vybavenia. 
Na vzbudenie záujmu žiakov o učebnú činnosť možno využiť motivačné metódy, ako je motivačné rozprávanie (citové približovanie obsahu učenia), motivačný rozhovor (aktivizovanie poznatkov a skúseností žiakov), motivačný problém (upútanie pozornosti prostredníctvom nastoleného problému), motivačnú demonštráciu ( vzbudenie záujmu pomocou ukážky).
 Expozičné metódy je potrebné využívať pri vytváraní nových poznatkov a zručností. Odporúča sa rozprávanie (vyjadrovanie skúseností a aktívne počúvanie), vysvetľovanie (logické systematické sprostredkovanie učiva), rozhovor (verbálna komunikácia formou otázok a odpovedí na vyjadrenie faktov, konvergentných a divergentných otázok, otázok na pozorovanie, posúdenie situácie, hodnotenie javov, rozhodovanie), beseda (riešenie aktuálnych otázok celým kolektívom), demonštračná metóda (demonštrácia obrazov, modelov, prírodnín), pozorovanie (cielené systematické vnímanie objektov a procesov), manipulácia s predmetmi (praktické činnosti, experimentovanie, pokusy, didaktická hra), inštruktáž (vizuálne a auditívne podnety k praktickej činnosti, vedenie žiakov k chápaniu slovnému a písomnému návodu). 
Významné miesto majú problémové metódy, ku ktorým patrí heuristická metóda (učenie sa riešením problémov založenom na vymedzení a rozbore problému, tvorbe a výberu možných riešení a vlastnom riešení) a projektová metóda (riešenie projektu, komplexná praktická úloha, problém, téma, ktorej riešenie teoretickou aj praktickou činnosťou vedie k vytvoreniu určitého produktu). 
Odporúča sa zvýšiť dôraz na prácu s knihou a textom (čítanie s porozumením, spracovanie textových informácií, učenie sa z textu, orientácia v štruktúre textu, vyhľadávanie, triedenie, využívanie podstatných informácií), samostatné učenie prostredníctvom informačnej a komunikačnej techniky a experimentovanie (samostatné hľadanie, skúšanie, objavovanie). 

Odporúčania
Pri sprístupňovaní poznatkov využívame materiálne a priestorové podmienky našej školy. V maximálnej možnej miere využívame pokusy, ktoré zlepšujú názorné pochopenie učiva, motivujú žiaka a vzbudzujú záujem. Pri práci tiež využívame  projektor, obrazové  prezentácie, interaktívne prezentácie a pracovné listy.

Hodnotenie a klasifikácia predmetu
Spôsob hodnotenia
Predmety sú hodnotené známkou.

Čo sa hodnotí
V súlade s požiadavkami učebných osnov sa hodnotí: 
1. schopnosť posudzovať a uplatňovať poznatky a zručnosti pri riešení teoretických a praktických úloh, 
1. schopnosť vykonávať intelektuálne a praktické činnosti pri realizácii experimentov,
1. využitie experimentu na vyvodenie teoretických poznatkov, návrh postupu riešenia úlohy,
1. kvalita myslenia – logickosť, samostatnosť, tvorivosť, 
1. schopnosť vyhľadávať, spracovať a primerane prezentovať informácie z rôznych zdrojov,
1. schopnosť riešiť úlohy a prezentovať informácie samostatne aj v skupine,
1. schopnosť vyjadriť funkčné závislosti graficky, tabuľkou, schémou, mapou, obrázkom, náčrtom aj elektronicky.
Váha hodnotenia 
	Zložka hodnotenia
	Váha

	Krátke písomné práce
	0,5 – 1,0 

	Súhrnné písomné práce
	1,0

	Ústne odpovede
	0,5 – 1,0

	Praktická aktivita, bádateľská činnosť
	0,5 – 1,0

	Aktivita na hodine, príprava na vyučovanie, súťaže
	Súčasť celkového hodnotenia


Stupnica hodnotenia 
	Známka
	Percentuálna úspešnosť

	1 (výborný)
	100 % - 90 %

	2 (chválitebný)
	89 % - 75 %

	3 (dobrý)
	74 % - 50 %

	4 (dostatočný)
	49 % - 25 %

	5 (nedostatočný)
	24 % - 0 %


Doplňujúce zásady 
· Žiak je povinný dopísať písomné práce, ktoré nepísal. 
· Výsledné hodnotenie známkou je komplexné, nie je priemerom známok; za výslednú známku v plnej miere zodpovedá vyučujúci.
Učebné osnovy – 7. ročník
Časová dotácia: 2 hodiny týždenne, cca 66 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Látky a ich vlastnosti
Pozorovanie vlastností látok
10 h

	· pozorovanie vlastností látok: skupenstvo, farba, zápach, rozpustnosť, horľavosť na modelovej skupine látok (cukor, kuchynská soľ, piesok, modrá skalica, sklo, parafín, plast, voda, etanol – lieh, ocot) 
· zásady bezpečnej práce  ochranné pomôcky, laboratórne pomôcky základné piktogramy
· základné laboratórne pomôcky a zariadenia 

	· získať návyky systematického pozorovania vlastností látok, 
· určiť spoločné a rozdielne vlastnosti látok, 
· rozlíšiť základné piktogramy označujúce nebezpečné látky, 
· poznať  zásady bezpečnej práce v chemickom laboratóriu

· poznať základné laboratórne pomôcky a zariadenia

· využívať digitálne nástroje a generatívnu AI pri získavaní a spracovaní informácií o vlastnostiach, zložení a využití látok. Overiť správnosť a dôveryhodnosť získaných informácií ich porovnávaním s učebnicovými a odbornými zdrojmi.

	OSR, ENV, OZO, MDV, AIG





	Látky a ich vlastnosti
Chemicky čisté látky a zmesi
17 h

	· príklady chemicky čistých látok a zmesí 
· rovnorodé a rôznorodé zmesi 
· roztoky: rozpúšťadlo, rozpustená látka 
· vodný roztok, nasýtený roztok 
· plynné a kvapalné roztoky, tuhé roztoky (zliatiny) 
· hmotnostný zlomok zložky v roztoku 
· základné laboratórne pomôcky a zariadenia 
· spôsoby oddeľovania zložiek zmesí: odparovanie, usadzovanie, kryštalizácia, filtrácia, destilácia 
	· roztriediť príklady látok na zmesi a chemicky čisté látky, 
· uviesť príklady rovnorodých a rôznorodých zmesí, 
· rozlíšiť pojmy roztok, rozpustená látka, rozpúšťadlo, 
· vypočítať hmotnostný zlomok zložky v roztoku; hmotnosť rozpustenej látky, rozpúšťadla a roztoku, 
· pripraviť roztoky daného zloženia podľa daného návodu, 
· pripraviť (jednoducho, bez výpočtu) nasýtený roztok, 


· dodržiavať zásady správneho a bezpečného zaobchádzania s laboratórnymi pomôckami, 
· realizovať postupy na oddeľovanie zložiek zmesí podľa návodu (usadzovaním, odparovaním, filtráciou, kryštalizáciou), 

	ENV, OSR, MDV



	Látky a ich vlastnosti
Voda
 6 h

	· voda ako chemicky čistá látka (destilovaná voda) 
· voda ako zmes látok (minerálna, pitná, úžitková, odpadová) 
· úprava pitnej vody 
· čistenie odpadových vôd 
	· vysvetliť rozdiely medzi rôznymi druhmi vôd, 
· uviesť príklady rôznych druhov vôd, 
· posúdiť význam vody pre život z hľadiska príčin a dôsledkov ich znečistenia, 
· vysvetliť rozdiel medzi čistením odpadových vôd a úpravou pitnej vody, 
· skúmať vlastnosti rôznych druhov vôd, 
· modelovať jednoduchými pokusmi postupy čistenia vôd, 

	ENV, OSR, MDV




	Látky a ich vlastnosti
Vzduch
 4 h

	· vzduch ako zmes látok 
· zdroje znečistenia vzduchu: prach, výfukové plyny, splodiny horenia a priemyselné splodiny 

	· vymenovať základné zložky vzduchu, 
· chápať význam vzduchu pre život
· porovnať údaje z rôznych zdrojov, posúdiť ich dôveryhodnosť a identifikovať prípadné nepresnosti alebo zavádzajúce tvrdenia vo výstupoch AI
	ENV, OSR, AIG, MDV











	Premeny látok
Čo sú chemické reakcie
 10 h

	· chemický a fyzikálny dej, 
· pozorovanie chemických dejov (chemická reakcia, reaktant, produkt) 
· zákon zachovania hmotnosti 
· chemické zlučovanie, chemický rozklad 

	· uviesť príklady prakticky dôležitých chemických reakcií, 
· rozlíšiť reaktanty a produkty v chemických reakciách, 
· uskutočniť podľa návodu jednoduché pokusy na chemické zlučovanie a chemický rozklad, 

	OSR, ENV, OZO










	Premeny látok
Energetické zmeny pri chemických reakciách
 8 h


	· tepelné zmeny pri chemických reakciách (exotermické a endotermické reakcie) 
· zápalná teplota 
· horľavina 
· požiar 
· hasenie látok
· horenie 

	· vymenovať príklady exotermických a endotermických reakcií známych zo života, 
· uskutočniť pokusy na meranie tepelných zmien pri chemických reakciách, 
· zaznamenať výsledky pokusov do tabuliek a interpretovať ich, 
· zdôvodniť zásady hasenia látok na modelových príkladoch zo života, 
· dodržiavať zásady bezpečnej práce s horľavinami, 
· navrhnúť s pomocou učiteľa modelový pokus na hasenie, 

	OZO, OSR, ENV




	Premeny látok
Rýchlosť chemických reakcií a jej ovplyvňovanie
 11 h


	· rýchlosť chemických reakcií 
· príklady pomalých a rýchlych reakcií 
· faktory ovplyvňujúce rýchlosť chemických reakcií
	· rozlíšiť pomalé a rýchle reakcie, 
· uskutočniť a vyhodnotiť experimenty o vplyve rôznych faktorov na rýchlosť chemickej reakcie. 
· primerane jednoducho zdôvodniť vplyv teploty, množstva reaktantov, plošného obsahu reaktantov (v tuhom skupenstve) a katalyzátora na rýchlosť chemických reakcií s dôrazom na bežný život

	MDV, OSR, OZO








Učebné osnovy – 8. ročník
Časová dotácia: 2 hodiny týždenne, cca 66 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Opakovanie učiva 7.roč.
 4 h 

	· Prevádzkový poriadok
· Zásady bezpečnej práce,  ochranné pomôcky, laboratórne pomôcky, základné piktogramy
· Chemicky čistá látka, zmes
· Rovnorodá, rôznorodá zmes
· Metódy oddeľovania zložiek zmesi
· Chemická reakcia, reaktant, produkt, schéma chem. reakcie, zákon zachovania hmotnosti pri chem. reakcii, chemické zlučovanie, chemický rozklad 
· Energetické zmeny – exotermická, endotermická reakcia, 
· Rýchlosť chemických reakcií, faktory ovplyvňujúce rýchlosť chem. reakcie 

	· upevniť poznatky zo 7. ročníka

	

	Zloženie látok
Zloženie látok
17 h

	· makroskopický pohľad na chemicky čisté látky (chemický prvok, chemická zlúčenina) mikroskopický pohľad na látky: časticový model látky (atóm, ión, molekula) 
· stavba atómu a jeho model (elektrónový obal, jadro atómu, protón, neutrón, elektrón) 
· protónové číslo, chemický prvok, atóm, molekula
· symbolické vyjadrenie zloženia látok (značky a vzorce) 
· chemická zlúčenina, molekula
· ióny – katión, anión
· symbolické vyjadrenie zloženia látok (značky a vzorce) 
· pozorovanie vlastností iónových, kovalentných a kovových látok (lesk, tvrdosť, kujnosť, elektrická a tepelná vodivosť, magnetizmus) chemické väzby v niektorých látkach (kovalentná a iónová väzba) 
	· rozlíšiť pojmy chemický prvok a chemická zlúčenina, 
poznať rozdiel medzi prvkom a zlúčeninou,
· rozlíšiť pojmy atóm, molekula a ión,  
poznať rozdiel medzi atómom a molekulou
· opísať stavbu atómu,
· poznať význam chemických značiek prvkov,
· vysvetliť vznik molekuly,
· rozlíšiť dvojatómové a viacatómové molekuly,
· rozlíšiť molekuly prvkov a zlúčenín,
· vysvetliť vznik katiónu a aniónu, 
· vedieť napísať schému vzniku iónov,
· poznať zápis náboja iónu,
· poznať zápis oxidačného čísla atómu prvku
· vysvetliť použitie značiek a vzorcov pri zápise prvkov a zlúčenín
· vysvetliť pozorované zmeny sprevádzajúce rozpúšťanie látok  na základe poznania ich časticového zloženia, 
· pozorovať vlastnosti látok
· využívať digitálne zdroje a generatívnu AI na získavanie informácií o vlastnostiach, využití a rizikách anorganických látok, posúdiť  ich aktuálnosť a dôveryhodnosť
	OSR, ENV, OZO, AIG





	Významné chemické prvky a zlúčeniny
Chemické prvky
16 h


	· opis periodickej tabuľky prvkov (ďalej len PTP) vlastnosti látok a ich súvislosti s PTP
· vodík, 
· kyslík (ozón) 
· železo 
· alkalické kovy (sodík, draslík) halogény (fluór, chlór. bróm, jód) vzácne plyny

	· orientovať sa v periodickej tabuľke prvkov (ďalej len PTP), 
· vyvodiť možné vlastnosti prvkov a ich zlúčenín podľa ich umiestnenia v PTP, 
· poznať vlastnosti kovov, nekovov, polokovov v bežnom živote
· poznať význam biogénnych prvkov

	OSR, MDV, ENV, OZO










	Významné chemické prvky a zlúčeniny
Chemické zlúčeniny
19 h

	· oxidy (oxid uhoľnatý, oxid uhličitý, oxid siričitý, oxid sírový, oxid vápenatý, oxid kremičitý, oxidy dusíka)
· kyseliny (kyselina chlorovodíková, kyselina dusičná, kyselina uhličitá, kyselina sírová) 
· hydroxidy (hydroxid sodný, hydroxid draselný, hydroxid vápenatý) 
· soli (chlorid sodný, chlorid draselný, síran vápenatý, síran meďnatý, uhličitan sodný, uhličitan vápenatý, hydrogenuhličitan sodný)  
· pozorovanie kyslých a zásaditých vlastností látok (indikátor, kyselina, zásada, neutralizácia, pH stupnica) 
	· uplatniť základné pravidlá názvoslovia halogenidov a oxidov s využitím PTP, 
· porovnať vlastnosti vybraných oxidov, hydroxidov, kyselín a solí, 
· posúdiť vplyv vybraných oxidov, hydroxidov, kyselín a solí na životné prostredie,
· uviesť príklady použitia vybraných oxidov, hydroxidov, kyselín a solí,
· vysvetliť vznik skleníkového efektu a kyslých dažďov a ich vplyv na životné prostredie, 
· orientovať sa v stupnici pH,  
· určiť pomocou indikátora pH roztoku, 
· poznať zloženie a rozdelenie kyselín
· poznať a vedieť odvodiť názvy a vzorce významných kyselín a hydroxidov 
· porovnať údaje z rôznych zdrojov, posúdiť ich dôveryhodnosť a identifikovať prípadné nepresnosti alebo zavádzajúce tvrdenia vo výstupoch AI

	ENV, OSR, OZO, AIG


	Významné chemické prvky a zlúčeniny
Chemické reakcie
10 h


	· pozorovanie kyslých a zásaditých vlastností látok (indikátor, kyselina, zásada, neutralizácia, pH stupnica) 
· pozorovanie oxidačných a redukčných vlastností látok (oxidačno-redukčné reakcie)
· elektrolýza
· chemická reakcia a jej zápisy (schémy, rovnice) 
	· uviesť príklady využitia neutralizácie, 
· overiť prakticky priebeh, prejavy a výsledky neutralizačných a oxidačno-redukčných reakcií. 





	ENV, OSR







Učebné osnovy – 9. ročník
Časová dotácia: 2 hodiny týždenne, cca 66 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Opakovanie a doplnenie 
učiva 8. ročníka 
15 h










	· Zásady bezpečnej práce,
ochranné pomôcky
· Laboratórne pomôcky
· Piktogramy
· Atóm, molekula
· Chemicky čistá látky, zmes rovnorodá zmes, rôznorodá zmes
· Metódy oddeľovania zložiek zmesí
· Prvok ,zlúčenina
· Protónové číslo
· Periodická tabuľka prvkov
· Halogenidy
· Oxidy
· Kyseliny
· Hydroxidy
· Soli
· Chemická reakcia,
chemická rovnica,
reaktant, produkt
· Stechiometrické koeficienty,
zákon zachovanie hmotnosti pri chemických reakciách
· Chemické zlučovanie, chemický rozklad
· Redoxné reakcie a neutralizácia

	· chápať chemickú reakciu ako chemický dej
· rozlíšiť reaktanty a produkty
· značkami a vzorcami zapísať schému chemickej reakcie
· poznať zákon zachovania hmotnosti pri chemických reakciách
· rozlíšiť na príkladoch reakcie chemického zlučovania a chemického rozkladu
· chápať podstatu neutralizácie
· charakterizovať redoxné reakcie – oxidácia, redukcia
· poznať príklady neutralizácie a redoxných reakcií v bežnom živote

	OSR, OZO, AIG

	Chemické výpočty
13 h 

	· Látkové množstvo
· Jednotka látkového množstva – mol
· Molárna hmotnosť
· Jednotka molárnej hmotnosti
· Látkové množstvo
· Molárna hmotnosť
· Hmotnostné percento,
hmotnostný zlomok
· Látková koncentrácia
· Chemické výpočty,
vzťahy medzi veličinami,
pojmy a zručnosti,
príprava roztokov,
· chemické príklady








	· uplatniť pojem mol ako jednotku látkového množstva
· porovnať hmotnosť 1 mólu atómov rôznych prvkov
· vypočítať molárnu hmotnosť zlúčenín zo známych molárnych hmotností atómov prvkov tvoriacich zlúčeninu
· vypočítať látkové množstvo látky, ak je zadaná hmotnosť látky a molárna hmotnosť látky
· vypočítať hmotnosť látky a vody potrebnej na prípravu roztoku s určitou hmotnosťou a hmotnostného zlomku zložky roztoku
· vypočítať látkové množstvo a hmotnosť látky potrebnej na prípravu roztoku s určitým objemom a koncentráciou látkového množstva
· vyriešiť ( vypočítať príklady) úlohy na chemické výpočty
· uplatňovať vo výpočtoch vzťahy medzi m, n, M a c, w, V
· utriediť pojmy a zručnosti
· prehlbovať zručnosť samostatne pracovať s chem. tabuľkami
· pripraviť roztok určitej koncentráte, vypočítať potrebné množstvá vody a chem.látky, 
· dodržiavať zásady bezpečnej práce v chemickom laboratóriu
	OSR, OZO, AIG

	Zlúčeniny uhlíka
Vlastnosti jednoduchých organických látok 
5 h
	

	

	

	

	



	· Uhlík
· Anorganické zlúčeniny uhlíka
· Organické zlúčeniny uhlíka
· Organické zlúčeniny,
organická chémia
· Väzby v organických zlúčeninách
· Štvorväzbovosť uhlíka
· Väzbovosť ďalších prvkov
pojmy a zručnosti
· Dôkaz uhlíka a vodíka v organickej zlúčenine
	· rozlíšiť anorganické a organické látky, 
· realizovať jednoduché pokusy na rozlíšenie a identifikáciu anorganických a organických látok, 






	OSR, ENV, OZO, MDV





	Zlúčeniny uhlíka
Uhľovodíky 
7 h

	· vlastnosti a použitie najjednoduchších organických látok: 
· nasýtené a nenasýtené uhľovodíky 
· alkány (metán, etán, propán, bután) 
· alkény (etén) 
· alkíny (etín) 
· prírodné zdroje uhľovodíkov 
· uhľovodíky ako palivo 

	· rozlíšiť najjednoduchšie uhľovodíky, 
· vymenovať prírodné zdroje uhľovodíkov, spôsob ich vzniku, získavania, spracovania a využitia, 
· vymenovať alternatívne zdroje energie a ich využívanie v súčasnosti, 

	ENV, OZO, OSR


	Zlúčeniny uhlíka
Deriváty uhľovodíkov 
6 h

	· deriváty uhľovodíkov 
(kyselina octová, metanol, etanol, acetón) 

	· rozlíšiť uhľovodíky a deriváty uhľovodíkov, 
· uviesť vlastnosti a použitie derivátov, 
· zdôvodniť negatívny vplyv a dôsledky pôsobenia metanolu, etanolu a acetónu na ľudský organizmus, 

	OZO


	Zlúčeniny uhlíka
Organické látky v živých organizmoch 9 h

	· vlastnosti a použitie prírodných látok (sacharidy, tuky, bielkoviny) 

	· uviesť zdroje a význam prírodných látok, 
· vymenovať reaktanty a produkty fotosyntézy, 
· kriticky posúdiť výstup AI aplikácie týkajúci sa zdravia/výživy/pohybu a zdôvodní svoje rozhodnutie

	ENV, OZO, AIG, OSR

	Zlúčeniny uhlíka
Organické látky v bežnom živote 
11 h

	· vlastnosti a použitie polymérov, polymerizácia (polyetylén), 
· plasty,  syntetické vlákna 
· čistiace a pracie prostriedky 
· vplyv látok na chemické procesy v živých organizmoch (vitamíny, liečivá, jedy, drogy)
	· charakterizovať význam plastov, syntetických vláken, čistiacich a pracích prostriedkov, 
· zrealizovať podľa vlastného návrhu pokusy na demonštrovanie pracích účinkov mydla, 
· využívať AI na získavanie a porovnávanie informácií o chemických látkach obsiahnutých v potravinách, kozmetike, čistiacich prostriedkoch a ďalších výrobkoch bežnej spotreby,
· kriticky posúdiť informácie a tvrdenia generované AI a porovnávať ich s údajmi uvedenými na etiketách, v odborných zdrojoch a bezpečnostných informáciách,
·  rozvíjať schopnosť zodpovedne využívať digitálne technológie pri rozhodovaní v každodennom živote.
	ENV, OZO, OSR, AIG






	
